
Ղեկավարվելով Հաշվեքննիչ պալատի մասին օրենքի 10-րդ հոդվածի 1-ին մասի 11-րդ կետով` Հաշվեքննիչ պալատը

1. Հաստատել «Անհամապատասխանությունների, խեղաթյուրումների և առաջարկությունների ռեեստրների վարման կարգը»՝ համաձայն Հավելված 1-ի:
2. Հաստատել «Անհամապատասխանությունների և խեղաթյուրումների ռեեստրների ձևերը»՝ համաձայն Հավելված 2-ի:
3. Հաստատել «Առաջարկությունների ռեեստրի ձևը»՝ համաձայն Հավելված 3-ի:
4. Սույն որոշումն ուժի մեջ է մտնում հրապարակմանը հաջորդող օրվանից:

Հավելված 1
Հաշվեքննիչ պալատի
2024 թվականի _________ ____-ի թիվ ____-Լ որոշման


ԿԱՐԳ
ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԻ, ԽԵՂԱԹՅՈՒՐՈՒՄՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՌԵԵՍՏՐՆԵՐԻ ՎԱՐՄԱՆ

1․ ԸՆԴՀԱՆՈՒՐ ԴՐՈՒՅԹՆԵՐ
1. Սույն իրավական ակտով սահմանվում են Հաշվեքննիչ պալատի կողմից հաստատված հաշվեքննության հաշվետվություններում (ընթացիկ եզրակացություններում) ներառված անհամապատասխանությունների, խեղաթյուրումների և առաջարկությունների ռեեստրների (այսուհետև՝ Ռեեստրներ) վարման կարգը և Ռեեստրների լրացման մեթոդական ցուցումները:
2. Ռեեստրները պետք է կիրառվեն հետհսկողության իրականացման, հետհսկողության հաշվետվությունների, գործունեության ծրագրերի կազմման, պետական բյուջեի կատարման վերաբերյալ եզրակացությունների, տարեկան հաղորդումների և Հաշվեքննիչ պալատի այլ վերաբերելի փաստաթղթերի մշակման, ինչպես նաև հաշվեքննության արդյունքների վերլուծությունների ընթացքում:
3. Ռեեստրները վարում է Հաշվեքննիչ պալատի պատասխանատու ստորաբաժանումը (այսուհետև՝ Պատասխանատու ստորաբաժանում):
4. Հաշվեքննություն իրականացնող կառուցվածքային ստորաբաժանումը հաշվեքննության հաշվետվության (ընթացիկ եզրակացության) հաստատումից և յուրաքանչյուր հետհսկողության իրականացումից հետո 10-օրյա ժամկետում Պատասխանատու ստորաբաժանում է ներկայացնում սույն կարգի համաձայն լրացված՝ Հավելված 2-ով և Հավելված 3-ով սահմանված տեղեկատվությունը՝ Ռեեստրներում ներառելու համար:

2. ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԻ ՌԵԵՍՏՐԻ ԼՐԱՑՄԱՆ ԿԱՐԳԸ ԵՎ ՄԵԹՈԴԱԿԱՆ ՑՈՒՑՈՒՄՆԵՐԸ
5. Անհամապատասխանությունների ռեեստրի յուրաքանչյուր տողում ներկայացվում է մեկ անհամապատասխանություն:
6. Եթե որևէ անհամապատասխանություն հանգեցրել է նաև խեղաթյուրման, ապա դրա մասով գրառում է կատարվում և΄ անհամապատասխանությունների ռեեստրում, և΄ խեղաթյուրումների ռեեստրում։
7. Անհամապատասխանությունների ռեեստրի 1-ին սյան մեջ նշվում է անհամապատասխանության հերթական համարը՝ հետևյալ ձևաչափով՝ I-հաշվեքննության օբյեկտի կոդ-տարեթիվ-համար (օրինակ՝ Էկոնոմիկայի նախարարությունում 2024 թվականին արձանագրված անհամապատասխանությունների համարակալումը կլինի՝ I-104004-2024-1, I-104004-2024-2…): Համարակալման բաղադրիչներն են՝
1) I – լատիներեն մեծատառ «I» տառը ցույց է տալիս, որ տվյալ տողում նշված է անհամապատասխանություն (Incompliance).
2) Հաշվեքննության օբյեկտի կոդ՝ լրացվում է ՀՀ ֆինանսների և էկոնոմիկայի նախարարի 2007թ. հունվարի 9-ի ՀՀ բյուջետային ու հանրային հատվածի հաշվապահական հաշվառման դասակարգումները և դրանց կիրառման ցուցումները հաստատելու մասին N5-Ն որոշման 23-րդ հավելվածի համաձայն՝ տվյալ հաշվեքննության օբյեկտի անվանման դիմաց նշված Հատված, Ենթահատված և Գլուխ սյուների հաջորդական թվերից կազմված վեցանիշ կոդի տեսքով (օրինակ՝ Էկոնոմիկայի նախարարության կոդն է՝ 104004).
3) Տարեթիվ՝ անհամապատասխանությունը պարունակող հաշվեքննության հաշվետվության (ընթացիկ եզրակացության) հաստատման տարեթիվ՝ քառանիշ թվով (օրինակ՝ 2024).
4) Համար՝ տրվում է ըստ տվյալ հաշվեքննության օբյեկտում իրականացված հաշվեքննությունների (հնից նոր դասավորությամբ) հաշվետվություններում (ընթացիկ եզրակացություններում) անհամապատասխանությունների ներկայացման հաջորդականության:
8. Անհամապատասխանությունների ռեեստրի 2-րդ սյան մեջ նշվում է հաշվեքննության տեսակն՝ ըստ Հաշվեքննիչ պալատի գործունեության ծրագրի բաժնի (պետական բյուջեի կատարման ֆինանսական հաշվեքննություն, պետական բյուջեի կատարման ֆինանսական և համապատասխանության հաշվեքննություն, թեմատիկ ֆինանսական հաշվեքննություն, թեմատիկ համապատասխանության հաշվեքննություն):
9. Անհամապատասխանությունների ռեեստրի 3-րդ սյան մեջ նշվում է այն հաշվեքննության հաշվետվության (ընթացիկ եզրակացության) գրանցման համարը, որում պարունակվել է տվյալ անհամապատասխանությունը՝ հետևյալ ձևաչափով՝ «Իրավական ակտի հերթական (գրանցման) համար-Իրավական ակտի բնույթ» (օրինակ՝ 114-L)[footnoteRef:1]: Իրավական ակտի հերթական (գրանցման) համար-ը տվյալ հաշվեքննության հաշվետվությունը (ընթացիկ եզրակացությունը) հաստատելու մասին Հաշվեքննիչ պալատի որոշման համարն է (օգտվել Հաշվեքննիչ պալատի էլեկտրոնային փաստաթղթաշարժի Mulberry համակարգի «Որոշումների գրանցամատյան» բաժնի «Գրանցման համար» դաշտից): [1:  Աշխատանքի և սոցիալական հարցերի նախարարության սոցիալական միասնական ծառայությունում 2023 թվականի պետական բյուջեի երեք ամիսների կատարման հաշվեքննության արդյունքների վերաբերյալ ընթացիկ եզրակացությունը հաստատելու մասին որոշում։] 

10. Անհամապատասխանությունների ռեեստրի 4-րդ սյան մեջ նշվում է հաշվեքննության հաշվետվությունը (ընթացիկ եզրակացությունը) Հաշվեքննիչ պալատի կողմից հաստատվելու ամսաթիվը՝ XX/XX/XXXX – օր/ամիս/տարի ձևաչափով (օրինակ՝ 27/07/2024):
11. Անհամապատասխանությունների ռեեստրի 5-րդ և 6-րդ սյուներում համապատասխանաբար նշվում է հաշվեքննության օբյեկտի կոդը և անվանումը: Կոդը լրացվում է ՀՀ ֆինանսների և էկոնոմիկայի նախարարի 2007թ. հունվարի 9-ի ՀՀ բյուջետային ու հանրային հատվածի հաշվապահական հաշվառման դասակարգումները և դրանց կիրառման ցուցումները հաստատելու մասին N5-Ն որոշման 23-րդ հավելվածի համաձայն՝ տվյալ հաշվեքննության օբյեկտի անվանման դիմաց նշված հատված, ենթահատված և գլուխ սյուների հաջորդական թվերից կազմված վեցանիշ կոդի տեսքով (օրինակ՝ Էկոնոմիկայի նախարարության կոդն է՝ 104004):
12. Անհամապատասխանությունների ռեեստրի 7-րդ սյան մեջ նշվում է բյուջետային ծրագրի, 9-րդ սյան մեջ՝ միջոցառման, 11-րդ սյան մեջ՝ հոդվածի կոդը, որի գծով արձանագրվել է անհամապատասխանությունը (օրինակ՝ 5-րդ սյան մեջ՝ «11001», 7-րդ սյան մեջ՝ «1058», 11-րդ սյան մեջ՝ «411100»)[footnoteRef:2]: Կոդերը նշվում են հաշվեքննությունն ընդգրկող ժամանակաշրջանին վերաբերելի պետական բյուջեի կատարման հաշվետվություններում նշված ծրագրերի, միջոցառումների և հոդվածների կոդերին համապատասխան։ [2:  1058 Էկոնոմիկայի ոլորտում պետական քաղաքականության մշակում, ծրագրերի համակարգում և մոնիտորինգ ծրագրի 1058-11001 Էկոնոմիկայի ոլորտում պետական քաղաքականության մշակում, ծրագրերի համակարգում և մոնիտորինգ միջոցառման 411100 Աշխատողների աշխատավարձեր և հավելավճարներ հոդված։] 

13. Անհամապատասխանությունների ռեեստրի 8-րդ սյան մեջ նշվում է բյուջետային ծրագրի, 10-րդ սյան մեջ՝ միջոցառման, 12-րդ սյան մեջ՝ հոդվածի անվանումը, որի գծով արձանագրվել է անհամապատասխանությունը:
14. Անհամապատասխանությունների ռեեստրի 13-րդ սյան մեջ ներկայացվում է անհամապատասխանության հակիրճ նկարագիրը՝ մինչև 50 բառի սահմաններում:	
15. Անհամապատասխանությունների ռեեստրի 14-րդ սյան մեջ մեջբերվում է իրավական ակտի կամ պայմանագրի այն դրույթը, որի պահանջի հետ կապված արձանագրվել է անհամապատասխանությունը (Oրինակ՝ Ծրագրի մոնիթորինգն իրականացնում են ԳՖԿ-ն և Էկոնոմիկայի նախարարությունը՝ ֆինանսական կազմակերպության կողմից ներկայացված տեղեկատվության և վարկառուների ընտրանքային ուսումնասիրության հիման վրա):
16. Անհամապատասխանությունների ռեեստրի 15-րդ սյան մեջ նշվում է այն իրավական ակտի կամ պայմանագրի վերնագիրը, ընդունման ամսաթիվը, համարը, հոդվածը, մասը, կետը, որի պահանջի հետ կապված արձանագրվել է անհամապատասխանությունը (Օրինակ՝ ՀՀ կառավարության 19.07.2018թ. «ՀՀ-ում ագրոպարենային ոլորտի սարքավորումների լիզինգի աջակցության ծրագիրը հաստատելու մասին» N 893-Լ որոշման հավելվածի 40-րդ կետի 1-ին ենթակետ):
17. Անհամապատասխանությունների ռեեստրի 16-րդ սյան մեջ նշվում է 15-րդ սյան մեջ ներկայացված իրավապայմանագրային դրույթի տեսակը՝ ընտրելով հետևյալ տարբերակներից մեկը՝ Օրենք, Կառավարության որոշում, Նախարարի հրաման, Պայմանագիր, Այլ:
18. Անհամապատասխանությունների ռեեստրի 17-րդ սյան մեջ նշվում է անհամապատասխանության կարգավիճակը՝ «E» կամ «NE»։ «E» (Eliminated) նշումը կատարվում է, եթե անհամապատասխանությունն ամբողջությամբ վերացվել է, հակառակ դեպքում՝ նշվում է «NE» (Not Eliminated):
19. Անհամապատասխանությունների ռեեստրի 18-րդ սյան մեջ նշվում է անհամապատասխանության վերացման ամսաթիվը այն դեպքում, երբ 17-րդ սյան մեջ նշված է «E»՝ օր/ամիս/տարի ձևաչափով (օրինակ՝ 27/07/2024):
20. Անհամապատասխանությունների ռեեստրի 19-րդ սյան մեջ նշվում է չվերացված անհամապատասխանության արդիականությունը՝ «Այո» կամ «Ոչ»: Այն լրացվում է, եթե 17-րդ սյան մեջ նշված է «NE»: Հաշվեքննողները, կիրառելով մասնագիտական դատողություն, հետհսկողության ընթացքում գնահատում են, թե արդյո՞ք տվյալ չվերացված անհամապատասխանությունը շարունակում է արդիական մնալ, արդյո՞ք առկա է ապագայում դրա վերացման գործնական հնարավորություն:
21. Անհամապատասխանությունների ռեեստրի 20-րդ սյան մեջ ներկայացվում է անհամապատասխանության էականությունը՝ նշելով «Բարձր», «Միջին» կամ «Ցածր» գնահատականներից մեկը: Գնահատականը ներկայացվում է հաշվեքննողների մասնագիտական դատողության հիման վրա՝ ելնելով այն պոտենցիալ բացասական հետևանքների չափից, որ կարող է թողնել անհամապատասխանությունը քաղաքացու և/կամ հանրության և/կամ պետության և/կամ համայնքի և/կամ տնտեսության վրա:
22. Եթե անհամապատասխանությունն առաջացրել է խեղաթյուրում, ապա 21-րդ սյան մեջ նշվում է խեղաթյուրումների ռեեստրում տվյալ խեղաթյուրման հերթական համարը։

3. ԽԵՂԱԹՅՈՒՐՈՒՄՆԵՐԻ ՌԵԵՍՏՐԻ ԼՐԱՑՄԱՆ ԿԱՐԳԸ ԵՎ ՄԵԹՈԴԱԿԱՆ ՑՈՒՑՈՒՄՆԵՐԸ
23. Խեղաթյուրումների ռեեստրի յուրաքանչյուր տողում ներկայացվում է մեկ խեղաթյուրում:
24. Խեղաթյուրումների ռեեստրի 1-ին սյան մեջ նշվում է խեղաթյուրման հերթական համարը՝ հետևյալ ձևաչափով՝ M-հաշվեքննության օբյեկտի կոդ-տարեթիվ-համար (օրինակ՝ Էկոնոմիկայի նախարարությունում 2024 թվականին արձանագրված խեղաթյուրումների համարակալումը կլինի՝ M[footnoteRef:3]-104004-2024-1, M-104004-2024-2…)՝ սույն կարգի 7-րդ կետի համանմանությամբ: [3:  Misstatement.] 

25. Խեղաթյուրումների ռեեստրի 2-րդ սյան մեջ նշվում է հաշվեքննության բնույթը՝ ըստ Հաշվեքննիչ պալատի գործունեության ծրագրի բաժնի (պետական բյուջեի կատարման ֆինանսական հաշվեքննություն, պետական բյուջեի կատարման ֆինանսական և համապատասխանության հաշվեքննություն, թեմատիկ ֆինանսական հաշվեքննություն, թեմատիկ համապատասխանության հաշվեքննություն):
26. Խեղաթյուրումների ռեեստրի 3-րդ սյան մեջ նշվում է այն հաշվեքննության հաշվետվության (ընթացիկ եզրակացության) գրանցման համարը, որում պարունակվել է տվյալ խեղաթյուրումը՝ հետևյալ ձևաչափով՝ «Իրավական ակտի հերթական (գրանցման) համար-Իրավական ակտի բնույթ» (օրինակ՝ 114-L)[footnoteRef:4]: [4:  Աշխատանքի և սոցիալական հարցերի նախարարության սոցիալական միասնական ծառայությունում 2023 թվականի պետական բյուջեի երեք ամիսների կատարման հաշվեքննության արդյունքների վերաբերյալ ընթացիկ եզրակացությունը հաստատելու մասին որոշում։] 

27. Խեղաթյուրումների ռեեստրի 4-րդ սյան մեջ նշվում է հաշվեքննության հաշվետվությունը (ընթացիկ եզրակացությունը) Հաշվեքննիչ պալատի կողմից հաստատվելու ամսաթիվը՝ XX/XX/XXXX – օր/ամիս/տարի ձևաչափով (օրինակ՝ 27/07/2024):
28. Խեղաթյուրումների ռեեստրի 5-րդ և 6-րդ սյուներում համապատասխանաբար լրացվում է հաշվեքննության օբյեկտի կոդը և անվանումը: Կոդը լրացվում է ՀՀ ֆինանսների և էկոնոմիկայի նախարարի 2007թ. հունվարի 9-ի ՀՀ բյուջետային ու հանրային հատվածի հաշվապահական հաշվառման դասակարգումները և դրանց կիրառման ցուցումները հաստատելու մասին N5-Ն որոշման 23-րդ հավելվածի համաձայն՝ տվյալ հաշվեքննության օբյեկտի անվանման դիմաց նշված հատված, ենթահատված և գլուխ սյուների հաջորդական թվերից կազմված վեցանիշ կոդի տեսքով (օրինակ՝ Էկոնոմիկայի նախարարության կոդն է՝ 104004):
29. Խեղաթյուրումների ռեեստրի 7-րդ սյան մեջ նշվում է բյուջետային ծրագրի, 9-րդ սյան մեջ՝ միջոցառման, 11-րդ սյան մեջ՝ հոդվածի կոդը, որի գծով արձանագրվել է խեղաթյուրումը (օրինակ՝ (օրինակ՝ 5-րդ սյան մեջ՝ «11001», 7-րդ սյան մեջ՝ «1058», 11-րդ սյան մեջ՝ «411100»)[footnoteRef:5]: Կոդերը նշվում են հաշվեքննությունն ընդգրկող ժամանակաշրջանին վերաբերելի պետական բյուջեի կատարման հաշվետվություններում նշված ծրագրերի, միջոցառումների և հոդվածների կոդերին համապատասխան։ [5:  1058 Էկոնոմիկայի ոլորտում պետական քաղաքականության մշակում, ծրագրերի համակարգում և մոնիտորինգ ծրագրի 1058-11001 Էկոնոմիկայի ոլորտում պետական քաղաքականության մշակում, ծրագրերի համակարգում և մոնիտորինգ միջոցառման 411100 Աշխատողների աշխատավարձեր և հավելավճարներ հոդված։] 

30. [bookmark: _GoBack]Խեղաթյուրումների ռեեստրի 8-րդ սյան մեջ նշվում է բյուջետային ծրագրի, 10-րդ սյան մեջ՝ միջոցառման, 12-րդ սյան մեջ՝ հոդվածի անվանումը, որի գծով արձանագրվել է խեղաթյուրումը:
31. Խեղաթյուրումների ռեեստրի 13-րդ սյան մեջ ներկայացվում է խեղաթյուրման հակիրճ նկարագիրը՝ մինչև 50 բառի սահմաններում:	
32. Խեղաթյուրումների ռեեստրի 14-րդ սյան մեջ մեջբերվում է ֆինանսաբյուջետային հաշվառման այն պահանջը, որից շեղվել է հաշվեքննության առարկան:
33. Խեղաթյուրումների ռեեստրի 15-րդ սյան մեջ մեջբերվում է ֆինանսաբյուջետային հաշվառման պահանջը նախատեսող փաստաթղթի վերնագիրը, ընդունման ամսաթիվը, համարը, հոդվածը, մասը, կետը:
34. Խեղաթյուրումների ռեեստրի 16-րդ սյան մեջ թվերով նշվում է խեղաթյուրման չափը՝ դրամներով (ոչ թե հազ. դրամներով), առանց տասնորդական միավորների (օրինակ՝ «1230400»):
35. Խեղաթյուրումների ռեեստրի 17-րդ սյան մեջ նշվում է խեղաթյուրման կարգավիճակը՝ «E» կամ «NE»։ «E» (Eliminated) նշումը կատարվում է, եթե խեղաթյուրումն ամբողջությամբ վերացվել է, հակառակ դեպքում՝ նշվում է «NE» (Not Eliminated):
36. Խեղաթյուրումների ռեեստրի 18-րդ սյան մեջ նշվում է խեղաթյուրման վերացման ամսաթիվն այն դեպքում, երբ 17-րդ սյան մեջ նշված է «E»՝ օր/ամիս/տարի ձևաչափով (օրինակ՝ 27/07/2023):
37. Խեղաթյուրումների ռեեստրի 19-րդ սյան մեջ նշվում է չվերացված խեղաթյուրման տեսակը՝ վերացվող կամ չվերացվող՝ ելնելով ֆինանսական հաշվառման/ հաշվետվությունների շրջանակում խեղաթյուրման վերացման հնարավորությունից՝ առաջնորդվելով Ֆինանսական հաշվեքննության մեթոդաբանությամբ:
38. Եթե խեղաթյուրումը կապակցված է որևէ անհամապատասխանության հետ, ապա 20-րդ սյան մեջ նշվում է անհամապատասխանությունների ռեեստրում տվյալ անհամապատասխանության հերթական համարը։

4. ԱՌԱՋԱՐԿՈՒԹՅՈՒՆՆԵՐԻ ՌԵԵՍՏՐԻ ԼՐԱՑՄԱՆ ԿԱՐԳԸ ԵՎ ՄԵԹՈԴԱԿԱՆ ՑՈՒՑՈՒՄՆԵՐԸ
39. Առաջարկությունների ռեեստրի յուրաքանչյուր տողում ներկայացվում է մեկ առաջարկություն:
40. Առաջարկությունների ռեեստրի 1-ին սյան մեջ նշվում է առաջարկության հերթական համարը՝ հետևյալ ձևաչափով՝ R[footnoteRef:6]-հաշվեքննության օբյեկտի կոդ-տարեթիվ-համար (օրինակ՝ Էկոնոմիկայի նախարարությունում 2024 թվականին ներկայացված առաջարկությունների համարակալումը կլինի՝ R-104004-2024-1, R-104004-2024-2…)՝ սույն կարգի 7-րդ կետի համանմանությամբ: [6:  Recommendation.] 

41. Առաջարկությունների ռեեստրի 2-րդ սյան մեջ նշվում է հաշվեքննություն իրականացնող կառուցվածքային (իրավահաջորդ) ստորաբաժանման անվանումը:
42. Առաջարկությունների ռեեստրի 3-րդ սյան մեջ նշվում է հաշվեքննության բնույթը՝ ըստ գործունեության ծրագրի բաժնի (պետական բյուջեի կատարման ֆինանսական հաշվեքննություն, պետական բյուջեի կատարման ֆինանսական և համապատասխանության հաշվեքննություն, թեմատիկ ֆինանսական հաշվեքննություն, թեմատիկ համապատասխանության հաշվեքննություն, թեմատիկ կատարողականի հաշվեքննություն):
43. Առաջարկությունների ռեեստրի 4-րդ սյան մեջ նշվում է այն հաշվեքննության հաշվետվության (ընթացիկ եզրակացության) գրանցման համարը, որում պարունակվել է տվյալ առաջարկությունը՝ հետևյալ ձևաչափով՝ «Իրավական ակտի հերթական (գրանցման) համար-Իրավական ակտի բնույթ-Իրավական ակտի ընդունման տարեթիվ» (օրինակ՝ 114-L)[footnoteRef:7]։ [7:  Հայաստանի Հանրապետության աշխատանքի և սոցիալական հարցերի նախարարության սոցիալական միասնական ծառայությունում 2023 թվականի պետական բյուջեի երեք ամիսների կատարման հաշվեքննության արդյունքների վերաբերյալ ընթացիկ եզրակացությունը հաստատելու մասին որոշում։] 

44. Առաջարկությունների ռեեստրի 5-րդ սյան մեջ նշվում է հաշվեքննության հաշվետվությունը (ընթացիկ եզրակացությունը) ՀՊ-ի կողմից հաստատվելու ամսաթիվը՝ XX/XX/XXXX – օր/ամիս/տարի ձևաչափով (օրինակ՝ 27/07/2024):
45. Առաջարկությունների ռեեստրի 6-րդ սյան մեջ մեջբերվում է առաջարկությունը՝ հաշվեքննության հաշվետվությունից (ընթացիկ եզրակացությունից):
46. Առաջարկությունների ռեեստրի 7-րդ սյան մեջ նշվում է այն հասցեատեր մարմնի կոդը, որին ուղղված է եղել առաջարկությունը:
47. Առաջարկությունների ռեեստրի 8-րդ սյան մեջ նշվում է այն հասցեատեր մարմնի անվանումը, որին ուղղված է եղել առաջարկությունը:
48. Առաջարկությունների ռեեստրի 9-րդ սյան մեջ նշվում է առաջարկության կարգավիճակը՝ «D» կամ «ND»։ «D» (Done) նշումը կատարվում է, եթե առաջարկությունն ամբողջությամբ կատարվել է հաշվեքննության օբյեկտի կամ այլ հասցեատիրոջ կողմից, հակառակ դեպքում՝ նշվում է «ND» (Not Done):
49. Առաջարկությունների ռեեստրի 10-րդ սյան մեջ նշվում է առաջարկության կատարման ամսաթիվը այն դեպքում, երբ 9-րդ սյան մեջ նշված է «D»:
50. Առաջարկությունների ռեեստրի 11-րդ սյան մեջ նշվում է չկատարված առաջարկության արդիականությունը՝ «Այո» կամ «Ոչ»: Այն լրացվում է, եթե 9-րդ սյան մեջ նշված է «ND»: Հաշվեքննողները, կիրառելով մասնագիտական դատողություն, հետհսկողության ընթացքում գնահատում են, թե արդյո՞ք տվյալ չկատարված առաջարկությունը շարունակում է արդիական մնալ, արդյո՞ք այլևս առկա է դրա կատարման գործնական հնարավորություն, արդյո՞ք այն դեռևս պարունակում է էական բարելավման ներուժ:
51. Եթե առաջարկությունը բխում է որևէ անհամապատասխանությունից, ապա 12-րդ սյան մեջ նշվում է անհամապատասխանությունների ռեեստրում տվյալ անհամապատասխանության հերթական համարը։
52. Եթե առաջարկությունը կապակցված է որևէ խեղաթյուրման, ապա 13-րդ սյան մեջ նշվում է խեղաթյուրումների ռեեստրում տվյալ խեղաթյուրման հերթական համարը։
53. Առաջարկությունների ռեեստրի 14-ից 16-րդ սյուները լրացվում են հետհսկողության արդյունքում՝ նշելով առաջարկության կատարման ֆինանսական ազդեցությունը (օրինակ՝ վերացված խեղաթյուրման չափը կամ տնտեսման չափը՝ դրամներով), առաջարկության կատարման ոչ ֆինանսական քանակական ազդեցությունը, այդ թվում՝ ռեսուրսային և նպատակային արդյունավետության աճով պայմանավորված (օրինակ՝ առողջապահական ծրագրի շահառուների սպասման ժամկետը կրճատվել է X%-ով), առաջարկության կատարման ոչ քանակական (որակական) ազդեցությունը, այդ թվում՝  ռեսուրսային և նպատակային արդյունավետության աճով պայմանավորված (օրինակ՝ անվտանգության մակարդակի բարձրացում) համապատասխանաբար՝ մինչև 50 բառի սահմաններում ներկայացվող հիմնավորումներով:
54. Առաջարկությունների ռեեստրի 17-րդ սյան մեջ նշվում է «Այո» եթե առաջարկությունների հասցեատեր հաշվեքննության օբյեկտների ղեկավարները հաշվեքննության հաշվետվությունը (ընթացիկ եզրակացությունը) ստանալուց հետո՝ 30 օրվա ընթացքում, Հաշվեքննիչ պալատին տրամադրել են իրենց հասցեագրված առաջարկությունների կատարման վերաբերյալ միջոցառումների ծրագիր, հակառակ դեպքում՝ նշվում է «Ոչ»:

5. ԵԶՐԱՓԱԿԻՉ ԴՐՈՒՅԹՆԵՐ
55. Յուրաքանչյուր ստորաբաժանում գնահատում է մինչև սույն կարգի ուժի մեջ մտնելն իր կամ իր իրավանախորդ ստորաբաժանման կողմից մշակված և Հաշվեքննիչ պալատի կողմից հաստատված բոլոր ընթացիկ եզրակացություններում ներառված անհամապատասխանությունները, խեղաթյուրումները և առաջարկությունները: Վերջինների մաս կազմող այն անհամապատասխանություններն ու խեղաթյուրումները, որոնք բավարարում են Հաշվեքննիչ պալատի մասին գործող օրենքում նշված՝ անհամապատասխանություն և խեղաթյուրում հասկացությունների սահմանումներին և արդիական են (պարունակում են բարելավման ներուժ), ինչպես նաև այն առաջարկությունները, որոնք արդիական են (պարունակում են բարելավման ներուժ), սույն կարգի 2-4-րդ բաժիններին համապատասխան, սույն կարգն ուժի մեջ մտնելուց 45-օրյա ժամկետում հաշվեքննությունն իրականացրած ստորաբաժանման կամ հաշվեքննությունն իրականացրած ստորաբաժանման իրավահաջորդ ստորաբաժանման կողմից ներկայացվում են Պատասխանատու ստորաբաժանում՝ Ռեեստրներում ներառելու համար:

